འཁོར་ལོ་དང་པོ་དེ་སངས་རྒྱས་པའི་ཆོས་ཀྱི་སྒྲོམ་གཞི་ལྟ་བུ་དེ་རེད།དེ་ག་འདྲ་རེད་ཟེར་ལབ་ན།སྡུལ་བསྔལ་བདེན་པ།ཀུན་འབྱུང་བདེན་པ།འགོག་པའི་བདེན་པ།ལམ་གྱི་བདེན་པ་ཞེས་གསུང་སྟངས་ཀྱི་གོ་རིམ་དེ་ཉམས་ལེན་གྱི་རིམ་པ་ལ་སྦྱར་ནས།རྒྱུ་སྔོན་ལ་བྱས་ནས་རྒྱུ་དེ་ལ་བརྟེན་ནས་འབྲས་བུ་ཡོང་བར་བཤད་པ་རེད།རྒྱུ་འབྲས་ཀྱི་ཚན་པ་གཉིས་གསུངས་དགོས་པ་དེ།ཆོས་ཞེས་ལབ་དུས་བདེ་སྐྱིད་ཡོང་བའི་དོན་དུ་ཆོས་ཀྱི་ལམ་ཞིག་བསྟན་པ་རེད་མ་གཏོགས།མི་ལ་རྙོག་གྲ་བཟོ་བའི་དོན་དང༌།རྒྱུགས་སྤྲོད་བྱེད་པའི་དོན་དུ་མ་རེད།དེར་བརྟེན་ང་རང་ཚོ་སེམས་ལྡན་གྱི་གང་ཟག་ཅིག་ཕྱིན་ཆད་ལ་ཚོར་བ་བདེ་སྡུག་ཟེར་བ་རང་བཞིན་གྱི་ཡོང་གི་ཡོད་རེད།ཚོར་བ་བདེ་བ་འདོད་པ་དང་སྡུག་བསྔལ་མི་འདོད་པ་རང་གིས་ངང་གིས་ཡོང་སྡོད་ཀྱི་ཡོད་རེད།དེ་རིག་པས་སྒྲུབ་དགོས་ཀྱི་མི་འདུགདུད་འགྲོ་ཚུན་ཆད་ནས་མྱོང་བས་སླེབས་སྡོད་ཀྱི་འདུགད་ག་རེ་བྱས་ནས་བྱུང་བ་རེད་ཅེས་ལབ་ན།དེ་ཆོས་ཉིད་ཀྱི་རིག་པ་ཞིག་རེད་མ་གཏོགས་དམིགས་བསལ་གྱི་འགྲེལ་བཤད་རྒྱག་རྒྱུ་ཞིག་ཡོད་མ་རེད།